**Årsplan 2019-2021 – Det medisinske fakultet**

**STRATEGIER OG VERDIER**

**Et åpent, handlekraftig og lærende fakultet**

Fakultetets ledelse og administrasjon skal være tydelig, åpen og inkluderende med en handlekraftig kultur, der alle tiltak skal være faktabaserte, forpliktende og etterprøvbare.

Fakultetet skal tilstrebe et innovativt og lærende miljø, der så vel organisasjon som den enkelte medarbeider kontinuerlig utvikler seg.

**Utdanning, forskning og innovasjon**

Samvirke mellom utdanning, forskning og innovasjon skal være et bærende prinsipp i strategiske valg som fakultetet tar, da det her er en gjensidig avhengighet. Studiene og studiekvaliteten skal utvikles for å gjøre studentene til kunnskapsrike, reflekterte og etisk bevisste helsearbeidere, som senere i livet skal kunne takle nasjonale og internasjonale krav til god yrkesutøvelse.

* Fakultetet vil styrke utdanningsledelsen og organiseringen av studieprogrammene for å opprettholde og videreutvikle den høye standarden.
* Fakultetet skal også drive en mål- og kvalitetsbevisst rekruttering, utdannelse og veiledning av stipendiater og postdoktorer slik at de blir attraktive arbeidstakere ikke bare i akademia men for samfunnet forøvrig.
* Fakultetet skal ivareta og videreutvikle forskningskvaliteten ved å bidra til å skape forskningsgrupper og forskningsklynger som er robuste nok til å skape forskning på et høyt nivå. Målet er at våre forskere er attraktive samarbeidspartnere og vinner i konkurransen om eksterne forskningsmidler nasjonalt og internasjonalt.
* Det ligger et stort, urealisert potensial for innovasjon og entreprenørskap ved fakultetet både hos studenter, forskere og andre ansatte. Vi vil fremme en tenkemåte blant våre studenter og ansatte som kan bidra til innovasjon i offentlige institusjoner, i helsevesenet, i globalt helsearbeid og som ledere, ansatte og gründere i næringslivet.

For å utvikle og ivareta høy kvalitet innen utdanning, forskning og innovasjon vil vi arbeide for et styrket tverrfaglig samarbeid innad i fakultet, med andre fakulteter ved UiO, næringsliv, Oslo kommune og frivillige organisasjoner samt å tilstrebe til enhver tid gode samarbeidsrelasjoner med våre universitetssykehus (OUS og Ahus) som per i dag er våre viktigste samarbeidspartnere.

**Internasjonalisering**

Internasjonalisering skal være tett integrert i all forskning og utdanning som skjer på fakultetet. Samarbeid mellom forskningsmiljøer skal i hovedsak drives av fagmiljøene. Institusjonelt samarbeid innen forskning og utdanning med sikte på kompetanseutvikling skal skje med et begrenset antall internasjonale partnere for å oppnå større tyngde i disse satsingene, og slik bli mer synlige ved institusjoner vi samarbeider med.

**Formidling og samfunnsoppdrag**

Fakultetet og våre forskere er forpliktet til å formidle den betydelige kunnskap som våre fagmiljøer besitter, og studentene skal oppfordres til å delta i samfunnsdebatten. Formidlingen skal rettes mot den brede offentlighet, helsetjenesten, brukere og pasienter, myndigheter, næringsliv og frivillige organisasjoner. Fakultet, studenter og fagmiljøer skal på en fri og uavhengig måte støtte opp under samfunnsgagnlig arbeid der man har særlige forutsetninger for å bidra.

Forskerne skal formidle internasjonalt og mot andre fagmiljøer. Økt synlighet gir større muligheter for finansiering og bygging av nettverk. Forskere som er synlige i media er også mer synlige for andre forskere. Engelske nettsider for forskergrupper og – prosjekter vil bidra til økt internasjonal synlighet.

**Organisasjon, ledelse og rekruttering**

Styrking av lederskap på alle nivåer er en prioritert oppgave for at fakultetet skal nå sine mål. Rekruttering skal understøtte en kontinuerlig fornying og omstilling av fakultetet. Det skal gjennomføres grundige rekrutteringsprosesser for alle typer personell, og de som ansettes skal få god oppfølging for å bli trygge og gode arbeidstakere.

**Verdier og normer**

All aktivitet ved fakultetet skal tuftes på grunnleggende verdier og normer som akademisk frihet, dokumentert kunnskap, fri meningsbrytning, etterrettelighet, åpenhet, solidaritet, engasjement, sjenerøsitet og hjelpsomhet. Nærhetsprinsippet innebærer at vedtak fattes på lavest ansvarlige nivå i organisasjonen.

**Økonomi**

Fakultetet er inne i en omstillingsperiode med lavere basisfinansiering. Dette innebærer en streng prioritering av fakultetets satsinger i årsplanperioden. Prioriterte satsinger i planperioden innebærer tiltak som vil kunne generere fremtidige inntekter som økning av eksterne inntekter og forbedring av studiekvalitet.

**GRENSESPRENGENDE FORSKNING**

**Mål som instituttene spesielt skal følge opp:**

**Mål 1: Fakultetet skal ha en betydelig økning i ekstern forskningsfinansiering både fra nasjonale og internasjonale finansieringskilder**

**Tiltak:**

* Ledere på alle nivåer skal identifisere potensielle søkermiljø. Enhet for ekstern forskningsfinansiering (EEF) skal bistå i arbeidet om gode søknadsprosesser.
* Ledere på alle nivåer må sørge for å oppmuntre og dyktiggjøre forskere til å skrive flere og bedre søknader.
* Senterledere og forskningsgruppeledere skal sørge for at forskere tidligere blir uavhengige prosjektledere.

**Forventede resultater 2019-2021:**

* Økt antall innvilgede søknader til EUs Horizon 2020-programsammenlignet med 7. rammeprogram (FP7) både tematiske søknader, søknader til Marie S-Curie Actions og ERC.
* Økt antall innvilgede søknader til FRIPRO og til tematiske programmer i Forskningsrådet sammenliknet med perioden 2014-2016.
* Implementere Scientia Fellows II i COFUND- programmet 2019.

**Forventede resultater Helsam 2019**

* Innvilget minst ett større prosjekt fra NFR innen fokusområdene for Senter for Primærhelsetjenesteforskning og har fått tilslag på minst to større prosjekter fra NFR
* Økt antallet søknader innen UiO:Livsvitenskap -satsingen

**Aktiviteter, milepæler, ansvarlige og frister:**

* Helsam arrangerer søknadsskrivekurs i forkant av NFR-utlysningene våren 2019. Ansvarlig, Seksjon for forskningsadministrasjon Helsam
* Gruppen som har fått ekstra oppfølging fra EEF 2018-19 benyttes som kontaktpersoner i informasjon, kursing og kulturendring ved instituttet for å bidra til bedre søknader om eksterne midler.
* Legge til rette for økt søking om eksterne midler gjennom mer profesjonalisert og koordinert administrativ understøttelse til forskerne i forkant og under søknadsprosessene. Ansvarlig, Seksjon for økonomi og personal og Seksjon for forskningsadministrasjon
* Senter for Primærhelsetjenesteforskning koordinerer og styrker samarbeid om noen utvalgte søknadstemaer

**Forventede resultater Helsam 2021**

* Gruppen som har fått ekstra oppfølging fra EEF 2018-19 har alle sendt egne søknader og to prosjekter er innvilget innen utgangen av 2021
* Har fått tilslag på minst to EU/ERC-søknader
* Har fått innvilget minst 2 større prosjekter fra Forskningsrådet og minst ett større prosjekt innen fokusområdene for Senter for Primærhelsetjenesteforskning

**Aktiviteter, milepæler, ansvarlige og frister:**

* Helsam arrangerer søknadsskrivekurs i forkant av den største NFR-utlysningen. Ansvarlig, Seksjon for forskningsadministrasjon Helsam
* Gruppen som har fått ekstra oppfølging fra EEF 2018-19 benyttes som kontaktpersoner i informasjon, kursing og kulturendring ved instituttet for å bidra til bedre søknader om eksterne midler. Ansvarlig: instituttleder og seksjonsleder forskningsadministrasjon

**Mål 2: Enhetene har ansvar for å fremme god vitenskapelig praksis og arbeide for å heve bevisstheten rundt forskningsetiske problemstillinger. Opplæring av ansatte og studenter er sentralt for at forsking skal gjennomføres i samsvar med anerkjente forskningsetiske normer og gjeldende lover og regler innen aktuelt fagområde.**

**Forventede resultater 2019:**

* Alle som innehar eller tilsettes i vitenskapelige stillinger skal kurses i anerkjente forskningsetiske normer samt hvordan disse skal utøves i sin forskningspraksis.
* Alle forskere på enheten som arbeider med medisinsk og helsefaglig forskning skal årlig gjennomføre Piff kurset.
* Enhetene skal til enhver tid kunne ha dokumentert oversikt over hvem som har gjennomført kursene.
* Enheten skal gjennomføre en vurdering av hvordan forskningsetiske normer og regler etterleves ved enheten.

**Forventede resultater 2021:**

* Alle relevante ansatte og alle studenter etterlever normer og regler for forskningsetikk.

**INNOVASJON**

**Mål 3: Styrket innovasjonsvirksomhet**

**Tiltak:**

* Etablere opplæring i innovasjon for alle studenter, phd-studenter og postdoktorer, samt tilby valgfrie kurs i innovasjon og entreprenørskap i de elektive studieperiodene i alle studieprogram
* Etablere en møteplass der studenter, forskere og andre ansatte ved UiO møtes for å stimulere hverandre til idéskaping.
* Videreutvikle samarbeidet om innovasjon med næringsliv og næringsklynger, kommuner, universitetssykehus m.fl.

**Forventede resultater 2019-2021:**

* Fakultetet har etablert interne så vel som eksterne mediekanaler for synliggjøring av innovasjonen ved fakultetet
* Fordoble antall nærings-ph.d. og offentlig sektor-ph.d. i perioden sammenlignet med perioden 2014-2016
* 30 % økning i innovasjon/ entreprenørskap i perioden, etter de målekriterier som Inven2 benytter (DOFI, patentsøknader, start-ups) sammenlignet med perioden 2014-2016

**Tiltak:**

For å utvikle innsatsområdet «Ta kunnskap i bruk» skal enhetene utarbeide mål og tiltak innen næringsrettet og sosial innovasjon, kommersialisering, entreprenørskap og formidling.

**Forventede resultater ved utgangen av 2019:**

* Enheten har etablert tiltak for økt innovasjon og entreprenørskap blant studenter, stipendiater og postdoktorer.
* Enheten har implementert UiOs nye formidlingspolitikk, hvor formidling defineres bredt.

**Forventede resultater ved utgangen av 2021:**

* Enheten har økt studentinnovasjon og entreprenørskap og kan vise til konkrete resultater.

**FEMRAGENDE UTDANNING OG LÆRINGSMILJØ**

**Mål som instituttene spesielt skal følge opp:**

**Mål 4: Videreutvikling av studieprogrammene.**

**Tiltak:**

* Pilotering av nyskapende effektiviseringstiltak i undervisningen.
* Styrke klinisk ferdighetstrening i medisinutdanningen
* Sluttføre utredningen om alternative opptaksformer på profesjonsstudiet i medisin

**Forventede resultater 2019-2021:**

* Institutt for helse og samfunns masterprogrammer er omstrukturert

**Forventede resultater Helsam 2019**

* Omstruktureringen og koordineringen av masterprogrammene *International community health* og *Tverrfaglig helsevitenskap* er ferdigstilt
* Utviklingen av felles emner i metode for masterprogrammene på Helsam er ferdigstilt

**Aktiviteter, milepæler, ansvarlige og frister:**

* Tverrfaglige arbeidsgrupper med representanter fra alle avdelingene utvikler nyskapende emner som skal tilbys masterprogrammene. Disse ferdigstilles innen 2019.
* De reviderte masterprogrammene *International community health* og *Tverrfaglig helsevitenskap* publiseres i henholdsvis juni og desember 2019
* Studieprogrammene tilpasses nye nasjonale føringer, endringer i *Avansert geriatrisk sykepleie* er særlig aktuelt
* Første evaluering av de reviderte masterprogrammene *International community health* og *Tverrfaglig helsevitenskap* gjennomføres

**Forventede resultater Helsam 2021**

* Evalueringsresultater fra omlegging av masterporteføljen
* Gjennomført opptak til medisinstudiet basert på alternative opptaksformer.

**Aktiviteter, milepæler, ansvarlige og frister:**

* De omstrukturerte og koordinerte masterprogrammene*International community health* og *Tverrfaglig helsevitenskap* publiseres har felles oppstart høsten 2020.

**Mål som instituttene spesielt skal følge opp:**

**Mål 5: Fakultetet skal styrke studentenes læringsutbytte og utdanningenes arbeidslivsrelevans gjennom bruk av nyskapende og studentaktive lærings- og vurderingsformer.**

**Tiltak:**

* Mer bruk av praksis og kontakt i de elektive perioder med viktige fremtidige arbeidsplasser i helseinstitusjoner og andre relaterte virksomheter
* Se til at digitale eksamensoppgaver kan gjenbrukes
* Samarbeid med Oslo kommune om tverrprofesjonelt undervisningsopplegg for studenter i ernæring, odontologi, medisin og geriatrisk sykepleie.

**Forventede resultater 2019 -2021:**

* Øke andel digitaliserte lærings- og evalueringsformer
* Øke tverrprofesjonell læring
* Styrket arbeidslivsrelevansen av utdanningene

**Forventede resultater Helsam 2019**

**Aktiviteter, milepæler, ansvarlige og frister:**

**Forventede resultater Helsam 2021**

* Canvas er innført som plattform for innlevering av obligatoriske oppgaver i medisinstudiet (refleksjonsnotat innen etikk, obligatoriske oppgaver i samfunnsmedisin, praksisoppgaver i KLoK, KLoK gruppeoppgave)
* Økt tverrfaglig samarbeid på masterprogrammene
* Vurderingsformen på alle emner er gjennomgått

**Aktiviteter, milepæler, ansvarlige og frister:**

* Økt bruk av kollegaveiledning på tvers av avdelingene
* Gjennomgang av ressursbruken på sensur i alle studieprogrammer med sikte på å utvikle mer innovative vurderingsformer som bidrar til læringsutbyttet og en hensiktsmessig fordeling av ressurser mellom undervisning og vurderingsarbeid

**Mål som instituttene spesielt skal følge opp:**

**Mål 6: Fakultetet skal iverksette tiltak som styrker studentenes læringsmiljø og studentenes integrering i fagmiljøet. Det skal gis god oppfølging underveis i studiet.**

**Tiltak:**

* Utvikle evalueringsformer som avspeiler læringsmålene i de forskjellige studieprogrammer
* Stimulere, understøtte og formidle informasjon om tiltak som bedrer gjennomstrømming og ha et særlig fokus på arbeid med masteroppgaven
* Økt bruk av tema fra sektorer i Oslo kommune i masteroppgaver, prosjektoppgaver og studentforskning.

**Forventede resultater 2019-2021:**

* Ha styrket introduksjonsopplegg og mottak av nye studenter
* Redusert frafall i de ulike studieprogrammene sammenlignet med perioden 2014-2016
* Vurdering av studenttilfredshet er innarbeidet i de løpende evalueringene
* Flere tverrprofesjonelle og praksisnære læringsarenaer
* Økt andel bachelor-, master og PhD-studenter som gjennomfører på normert tid

**Forventede resultater Helsam 2019**

* Et nytt introduksjonsopplegg for masterstudentene er ferdigstilt
* Evalueringsformene for ulike emner er revidert i de omstrukturerte masterprogrammene

**Aktiviteter, milepæler, ansvarlige og frister:**

**Forventede resultater Helsam 2021**

* Studentene på instituttets ulike masterprogrammer har flere møteplasser, både med studenter fra andre program og med Helsams ulike forskningsmiljøer

**Aktiviteter, milepæler, ansvarlige og frister:**

* Et nytt introduksjonsopplegg som har fokus på å gjøre nye masterstudenter kjent med hele Helsam igangsettes høsten 2020
* Felles metodeundervisning, forskningsetikk og valgfrie emner igangsettes høsten 2020

**ORGANISASJON, LEDELSE OG ADMINISTRASJON**

**Mål som Institutt for helse og samfunn spesielt skal følge opp:**

**Mål 7: Samlokalisering av Institutt for helse og samfunn (Helsam)**

**Tiltak:**

* Arbeide for at samlokalisering av Helsam blir en del av UiOs masterplan for eiendommer, der
* Helsam blir lokalisert på Nedre Blindern

**Forventede resultater 2019:**

* Samlokalisering av Institutt for helse og samfunn blir en del av UiOs masterplan for eiendom

**Forventede resultater Helsam 2019**

* Lokaliseringsanalyse i regi av EA er ferdigstilt

**Aktiviteter, milepæler, ansvarlige og frister:**

**Forventede resultater Helsam 2021**

* Vedtatt plan for framtidig samlokalisering av Helsam på UiO-nivå

**Aktiviteter, milepæler, ansvarlige og frister:**

**SAMFUNNSKONTAKT, INTERNASJONALISERING OG FORMIDLING**

**Mål 8: Fakultetets forskning og utdanning skal synliggjøres i samfunnet**

**Tiltak:**

* Forbedre og utvide engelsk versjon av nettstedet
* Spredning av egenprodusert innhold i relevante nasjonale og internasjonale kanaler og plattformer, innsalg mot riksmedia og annen relevant presse, samt å delta i arrangementer der fakultetet kan profilere sin virksomhet

**Forventede resultater 2019:**

* Større nasjonal og internasjonal kunnskap om fakultetets forskning og utdanninger i samfunnet og å øke allmennkunnskapen om medisinsk forskning og utdanning.
* Etablere parametre for måling av fakultetets synlighet nasjonalt og internasjonalt

**Mål 9: Styrket internasjonalisering**

**Tiltak:**

* Tildeling av såkornmidler til fakultetets forskningsgrupper som vil utvikle et tett og langvarig samarbeid med forskningsgrupper ved våre institusjonelle partnere.
* Etablere utvekslingsprogram for studenter med institusjonelle partnere der undervisningsspråket i universitetene er engelsk (i Etiopia og Sør-Afrika)
* Sørge for at studenter som har valgt global helse som elektivt emne får utvekslingsopphold i andre elektive periode, for eksempel i Etiopia og Sør-Afrika

**Forventede resultater 2019-2021:**

* Forsknings- og utdanningssamarbeid med akademiske institusjoner i St.Petersburg, Etiopia og Sør-Afrika vil øke i omfang (samarbeid mellom flere forskningsgrupper)
* Økt studentutveksling

**EN HELHETLIG PERSONALPOLITIKK**

**Mål 10: Fakultetets ansatte og studenter skal tilbys et trygt og forsvarlig arbeids- og læringsmiljø fritt for trakassering.**

**Tiltak:**

Enheten skal ta i bruk målrettede virkemidler for å redusere andelen midlertidighet innenfor stillingsgrupper med høy midlertidighet.

Forventede resultater ved utgangen av 2019:

* Enheten har konkretisert tiltak for å redusere midlertidig ansatte innenfor de stillingsgruppene hvor enheten har høy midlertidighet
* Enheten har rutiner for å følge opp treårsregelen i statsansatteloven

Forventede resultater ved utgangen av 2021:

* Enheten har redusert andelen midlertidig ansatte innenfor de stillingsgruppene hvor enheten har høy midlertidighet sammenliknet med andelen midlertidige ansatte ved utgangen av 2017

**Tiltak:**

Enheten skal styrke arbeidet mot trakassering i henhold til handlingsplanen for likestilling, kjønnsbalanse og mangfold

Forventede resultater ved utgangen av 2019:

* Enheten har gjort risikovurdering av hvilke typer trakassering som kan forekomme ved enheten, som vil danne utgangspunkt for de forebyggende tiltak som utarbeides lokalt
* Alle ledere ved enheten har kompetanse innen oppfølging og forebygging av trakassering

Forventede resultater ved utgangen av 2021:

* Enheten jobber forebyggende mot trakassering og håndterer enkeltsaker på en god måte.

**VIRKSOMHETSOVERGRIPENDE UTFORDRINGER**

**Mål som instituttene spesielt skal følge opp:**

**Mål 11: Være attraktive for de beste forskere og undervisere**

**Tiltak:**

* Redusere gjennomsnittlig rekrutteringstid for vitenskapelige stillinger gjennom god planlegging, inkludert aktiv bruk av mer forpliktende fremdriftsplan i tilsettingsprosessen samt tidligst mulig oppnevning av sakkyndig komite.
* Bruk av strategiske kallelser og innstegsstillinger i henhold til fakultetets vedtatte rekrutteringspolicy
* Utvikle kriterier for god undervisning/gode undervisere

**Forventede resultater 2021:**

* Redusert gjennomsnittlig tid fra kunngjøring til tilsettingsvedtak ved tilsetting av professorer/førsteamanuensis
* Fulgt opp og iverksatt tiltak i henhold til UiOs rekrutteringsstrategi og fakultetets rekrutteringspolicy
* Implementere meritteringsordninger for fremragende undervisere

**Forventede resultater Helsam 2019**

* Økt bevissthet og kunnskap knyttet til planlegging av rekruttering, hos de vitenskapelige ansatte som lyser ut stillinger.
* Få på plass et planleggingsverktøy som kan tas i bruk av de involverte i rekrutteringsprosesser.
* Redusere gjennomsnittstiden for tilsettinger sett I forhold til perioden 2016 - 2018

**Aktiviteter, milepæler, ansvarlige og frister:**

* Gå gjennom historikk for å beregne gjennomsnittstid for tilsettingssaker i perioden 2016 - 2018.
* Personalkonsulentene bistår fortløpende vitenskapelig ansatte ved å legge til rette for at rekrutteringen skal gå raskere
* Arrangere workshop for seksjon for personal med mål om å utvikle et planleggingsverktøy for rekrutteringsprosesser.
* Utvikle en veiledning for utfylling av anmodningsskjema for forlengelse/tilsetting/utlysning for å forenkle for den som skal fylle det ut og dermed også heve kvaliteten på innholdet

**Forventede resultater Helsam 2021**

* Redusere gjennomsnittstiden for tilsettinger sett I forhold til tall for perioden 2018 – 2020
* Rutiner for planmessig arbeid i forbindelse med rekruttering bør være godt implementert også hos vitenskapelig personell

**Aktiviteter, milepæler, ansvarlige og frister:**

**Mål 12: Styrke sektorsamarbeidet**

**Mål som instituttene spesielt skal følge opp:**

**Tiltak:**

* Fakultetet skal sammen med UiO sentralt være en tydelig og konstruktiv samarbeidspartner med Helse Sørøst og Oslo universitetssykehus (OUS) i planleggingen av nytt OUS **(Klinmed)**
* Arbeide for at UiO og OUS etablerer et samarbeid om effektiv drift av institusjonenes dyrestaller gjennom for eksempel arbeids/funksjonsdeling **(IMB)**
* Etablere samarbeid med Oslo kommune om utplassering i sykehjem for fakultetets studenter og tilsvarende om forskningssamarbeid **(Helsam)**
* Revidere samarbeidsavtale med Oslo kommune og Med fak om tiltak for å styrke samarbeidet om forskning, utdanning og innovasjon

**Forventede resultater 2019-2021:**

* Utdanne årlig to «offentlige» PhD-kandidater
* Etablert praksisutplassering i sykehjem i medisinstudiet (i modul 8 og i elektive perioder)

**Forventede resultater Helsam 2019**

* Samarbeidsavtale inngått med Oslo kommune, Byråd for eldre, helse og arbeid er revidert

**Aktiviteter, milepæler, ansvarlige og frister:**

**Forventede resultater Helsam 2021**

**Aktiviteter, milepæler, ansvarlige og frister:**

**Helsam mål 1: Strategisk bruk av internfinansierte rekrutteringsstillinger**

**Tiltak:**

* Lage en ny strategi for hvilke kriterier rekrutteringsstillingene skal fordeles i henhold til.

**Forventede resultater 2019:**

* Strategi vedtatt første halvår 2019 og implementeres i annet halvår 2019 ved rekruttering i nye phd og postdoc-stiillinger

**Helsam mål 2: Revidere administrasjonsreglementet**

**Tiltak**

Helsams administrasjonsreglement må revideres for å komme i tråd med rolleendringer som er

kommet til gjennom de siste årene.

**Forventede resultater 2019:**

* Oppdatert administrasjonsreglement er vedtatt innen mai 2018.